**Tarmo Loodus** (sündinud 18. veebruaril 1958 Lihulas) on Eesti poliitik, pedagoog ja koolijuht. Siseminister aastatel 1999–2002. Kuulub erakonda Isamaa.

Haridus ja noorpõlv
-------------------

Tarmo Loodus on õppinud Võidula algkoolis, Pärnjõe 8-klassilises koolis ja Vändra Keskkoolis (lõpetanud 1976). Ta on lõpetanud Tallinna Pedagoogilise Instituudi tööõpetuse ja üldtehniliste distsipliinide õpetaja erialal.

Aastatel 1977–1980 töötas Loodus instruktorina Tallinna Matkaklubis, 1980–1981 spordimetoodikuna tootmiskoondises Norma, 1982–1984 oli Nõukogude armees.

Töö pedagoogi ja koolijuhina
----------------------------

Aastatel 1984–1986 töötas Kaisma 9-klassilise kooli õpetajana. 1986. aastast oli Pärnjõe 9-klassilise kooli direktor, 1989–1996 Viljandi C. R. Jakobsoni nimelise Gümnaasiumi direktor ja 2002 Audentese Erakooli direktor. 2004. aastast töötab ta Viljandi Kutseõppekeskuse direktori ja õpetajana.

Poliitiline karjäär
-------------------

Tarmo Loodus valiti 1989. aastal Viljandimaa Maavolikogu liikmeks. Ta oli ka Eesti Kongressi liige.

1993. aastal astus Loodus erakonda Isamaa. 1993. aasta kohalikel valimistel valiti ta Viljandi linnavolikokku, kus oli kolm aastat volikogu aseesimees. 1996. aastal võitis Isamaa Viljandis valimised ning Loodusest sai Viljandi linnapea. 1999. aasta valimistel moodustasid Viljandis koalitsiooni Reformierakond ja Keskerakond.

1999. aasta novembris kutsus peaminister Mart Laar Tarmo Looduse valitsusse. Ta oli siseminister Mart Laari teises valitsuses 9. novembrist 1999 kuni 28. jaanuarini 2002. Ministrina püüdis Loodus viia läbi haldusreformi, milles jäänuks alles vaid 60 kohalikku omavalitsust toonase enam kui 200 asemel. Taolise reformi õigsust on ta kinnitanud ka hiljem. Tema olulisim teene on isikutunnistusena kohustusliku ID-kaardi kehtestamine kõigile Eesti inimestele.[*viide?*]

2002. aasta sügisel sai Loodusest Isamaaliidu peasekretär.

KOV valimistel valiti ta taas Viljandi linnavolikokku, kus alates 25. oktoobrist 2005 kuni 2013. aasta valimisteni oli ta Viljandi linnavolikogu esimees.[*viide?*] Aastatel 2008–2013 kuulus Loodus Viiratsi vallavalitsusse, 2013–2017 Viljandi valla vallavalitsusse.

2011. aasta elamislubade skandaali ajal kritiseeris Loodus IRLi volikogu otsust jätta ametisse siseminister Ken-Marti Vaher, kes Looduse arvates pidanuks võtma poliitilise vastutuse ja tagasi astuma.

Loodus loobus poliitikas osalemisest 2017. aastal.

Ühiskondlik tegevus
-------------------

Tarmo Loodus on 1990. aastast Eesti Koolijuhtide Ühenduse liige.

2004. aastast Viljandi Jaani koguduse juhatuse esimees, alates aastast 2021 on ta juhatuse liige.

Tarmo Loodus oli mittetulundusühenduse Vaba Isamaaline Kodanik liige.

2005. aastal valiti ta Eesti Vibuliidu presidendiks. 2011. aastal valiti ta uuesti samasse ametisse.

2005. aastast on Tarmo Loodus Eesti Kutseõppe Edendamise Ühingu liige, 2018. aastast ühingu esimees.

Skandaalid
----------

2008. aasta oktoobris süüdistati teda koolidirektorina õpilase suhtes vägivalla rakendamises. Kriminaalasi lõpetati kuriteo koosseisu puudumise tõttu.

2013. aasta augustis jõudis ajakirjandusse teade, et linnavolikogu esimees Tarmo Loodus ja abilinnapea Ardo Agasild segasid purjuspäi Viljandi ansambli Paabel esinemist rahvusvahelistel hansapäevadel Saksamaal Herfordis. Looduse sõnul "see oligi selline lõbus pidu". Skandaali tõttu loobus ta kandideerimast Viljandi linnapeaks 2013. aasta kohalike omavalitsuste valimistel, tema asemel sai IRLi kandidaadiks Ando Kiviberg.

Tunnustus
---------

2023. aastal tunnustati teda Valgetähe III klassi teenetemärgiga.

Viited
------

1. ↑  Lehte Ilves "Tarmo Loodus: Kahanev arendamine on Eestis tabu" Lääne Elu, 9. märts 2013
2. ↑  "Arhiivikoopia". Originaali arhiivikoopia seisuga 7. aprill 2014. Vaadatud 5. aprillil 2014.`{{netiviide}}`: CS1 hooldus: arhiivikoopia kasutusel pealkirjana (link)
3. 1 2 3  Alo Lõhmus "Tarmo Loodus: meie vallad on muutunud vaid riigi ripatsiks" Maaleht, 11. oktoober 2012
4. 1 2 3  Tarmo Looduse enesetutvustus IRLi kodulehel
5. ↑  Sven Randlaid "Tarmo Loodus ei soovi valitsusse minna"[*alaline kõdulink*] ERR, 17.01.2008
6. ↑  Rannar Raba "Tarmo Loodus: IRL eiras ootusi" Sakala, 13.12.2011 (intervjuu)
7. ↑  Kristin Aasma "Ekssiseminister Loodus: Vaher peaks tagasi astuma" Õhtuleht, 27. jaanuar 2012
8. ↑  Karl-Eduard Salumäe "Tarmo Loodus: teen oma otsuse sügisel" Sakala, 30.05.2012
9. ↑  "Kaks vibulaskurit jõudsid pjedestaalile" Sakala, 4. juuni 2005
10. ↑  "Eesti Vibuliidu presidendiks valiti Tarmo Loodus" Eesti Olümpiakomitee pressiteade, 18.07.2011
11. ↑  Nataly Koppel "Sigareti õpilase kätte surunud Tarmo Loodus tunnistati kriminaalteos kahtlustatavaks" Õhtuleht, 21. oktoober 2008
12. ↑  Silver Saluri "Tarmo Loodus pääses kriminaaluurimise alt" Õhtuleht, 31. oktoober 2008
13. ↑  Kelli Seiton "Viljandi linnajuhid läksid Saksamaal hansapäevadel purjuspäi lavale" EPL, 22. august 2013
14. ↑  Vahur Koorits "Loodus hansapäevadel lavale ronimisest: see oli hansamelu, kus kõik olid väga rõõmsas meeleolus"[*alaline kõdulink*] Delfi, 22. august 2013
15. ↑  Aleksander Krjukov "Bändi purjuspäi kimbutanud Loodus loobus linnapeaks kandideerimast" ERR, 22.08.2013
16. ↑  Kadri Masing "Looduse asemel sai IRLi Viljandi linnapeakandidaadiks Ando Kiviberg" ERR, 22.08.2013
17. ↑  "President annab tänavu 167 riiklikku teenetemärki" ERR, 6. veebruar 2023

Välislingid
-----------

* Vahur Koorits "Loodus hansapäevadel lavale ronimisest: see oli hansamelu, kus kõik olid väga rõõmsas meeleolus" Delfi, 22. august 2013
* Lehte Ilves "Tarmo Loodus: Kahanev arendamine on Eestis tabu" Lääne Elu, 9. märts 2013 (intervjuu)
* Alo Lõhmus "Tarmo Loodus: meie vallad on muutunud vaid riigi ripatsiks" Maaleht, 11. oktoober 2012 (intervjuu)
* Merili Nael "Tarmo Loodus: oleme teel 1930.-1940. aastate koolikorralduse juurde" ERR, 27. jaanuar 2012
* Rannar Raba "Tarmo Loodus: IRL eiras ootusi" Sakala, 13. detsember 2011 (intervjuu)
* Tarmo Loodus "Kaotatud aastad pole meid targemaks teinud" Õpetajate Leht, 18. november 2011
* Nataly Koppel "Sigareti õpilase kätte surunud Tarmo Loodus tunnistati kriminaalteos kahtlustatavaks" Õhtuleht, 21. oktoober 2008

| * v
* r
Eesti siseministrid |
| --- |
| Kuni 1940. aastani | 
Konstantin Päts • August Peet • Aleksander Oinas • Aleksander Hellat • Kaarel Eenpalu • Lui Olesk • Kaarel Eenpalu • Theodor Rõuk • Kaarel Eenpalu • Heinrich Laretei • Jaan Hünerson • Tõnis Kalbus • Ado Anderkopp • Jaan Hünerson • Johan Reinhold • Jaan Hünerson • Ado Anderkopp • Vladimir Rooberg • Ernst Ein • Johan Müller • Kaarel Eenpalu • Richard Veermaa • August Jürima |
| Eksiilis | 
Otto Tief • Johannes Sikkar • Aksel Mark |
| Alates 1990. aastast | 
Olev Laanjärv • Robert Närska • Lagle Parek • Mart Laar • Heiki Arike • Kaido Kama • Edgar Savisaar • Tiit Vähi • Märt Rask • Riivo Sinijärv • Robert Lepikson • Olari Taal • Jüri Mõis • Tarmo Loodus • Ain Seppik • Toomas Varek • Margus Leivo • Kalle Laanet • Jüri Pihl • Marko Pomerants • Ken-Marti Vaher • Hanno Pevkur • Andres Anvelt • Katri Raik • Mart Helme • Alar Laneman • Kristian Jaani • Lauri Läänemets |